钦定古今图书集成/明伦汇编/氏族典/第124卷 > 陈天福
## 钦定古今图书集成/明伦汇编/氏族典/第124卷 > 陈天福

按《尚友录》：天福，茶陵人。岁凶，发廪平籴，贫不能籴者，
天福辄周之。有道士丐米，天福与之一斗，道士酬以
百钱，天福弗受。道士出题其壁，有“桂子兰孙联步武”
之句。后子桂孙、兰孙果登第，亦慕义乐施，有父风。遭
宋季，易姓弗复为禄仕，营东山书院，为终身计。博学
好古，著述尢富，辑《文选补遗》四十卷，行于世。